**Dåp - egen seremoni (større barn/ungdom/voksne)**

**DÅPSSALME/MUSIKK**

**MOTTAKELSE TIL DÅP**

L: I Faderens og Sønnens og Den hellige ånds navn.

Med takk og glede bringer vi i dag NN til Gud i den hellige dåp. I dåpen tar Gud imot oss og forener oss med den korsfestede og oppstandne Jesus Kristus.

*Følgende skriftord kan leses:*

L: For så høyt har Gud elsket verden at han gav sin Sønn, den enbårne, for at hver den som tror på ham, ikke skal gå fortapt, men ha evig liv. Joh 3,16

*Følgende tekst leses:*

L: Hør hva Apostelen Paulus sier om dåpen:

L: Det ble åpenbart hvor god vår Gud og Frelser er, og at han elsker menneskene: Han frelste oss, ikke på grunn av våre rettferdige gjerninger, men fordi han er barmhjertig. Han frelste oss ved badet som gjenføder og fornyer Den hellige ånd, som han så rikelig har øst ut over oss ved Jesus Kristus, vår Frelser så vi skulle bli rettferdige ved hans nåde og bli arvinger til det evige liv, som er vårt håp. (Tit 3,4-7)

Eller

L: Jesus sier at vi blir fødst på ny i dåpen:

L: Det var en mann som het Nikodemus. Han var fariseer og en av jødenes rådsherrer. Han kom til Jesus om natten og sa: «Rabbi, vi vet at du er en lærer som er kommet fra Gud. For ingen kan gjøre de tegnene du gjør, uten at Gud er med ham». Jesus svarte: «Sannelig, sannelig jeg sier deg: Den som ikke blir født på ny, kan ikke se Guds rike.» «Hvordan kan en som er gammel bli født?» sa Nikodemus. «Kan noen komme inn i mors liv igjen og bli født for andre gang?» Jesus svarte: «Sannelig, sannelig, jeg sier deg: Den som ikke blir født av vann og Ånd, kan ikke komme inn i Guds rike» (Joh 3,1-5)

Eller

L: Hør hva apostelen Paulus sier om dåpen:

L: Vet dere ikke at alle vi som er døpt til Kristus Jesus, ble døpt til hans død? Vi ble begravet med ham da vi ble døpt med denne dåpen til døden. Og som Kristus ble reist opp fra de døde ved sin Fars herlighet, skal også vi vandre i et nytt liv. Har vi vokst sammen med Kristus i en død som er lik hans, skal vi være ett med ham i en oppstandelse som er lik hans. Vi vet at vårt gamle menneske ble korsfestet med ham, for at den kroppen som er underlagt synden, skulle tilintetgjøres og vi ikke lenger være slaver under synden. For den som er død, er befridd fra synden. Er vi døde med Kristus, tror vi at vi også skal leve med ham. (Rom 6,3-8)

L: La oss takke og be:

L: Evige Gud, du som gir liv til alt som lever og har skapt oss i ditt bilde: Vi takker deg for NN/NN. Hun/Han/De er dyrebar(e) i dine øyne. Omslutt henne/ham/dem med din kjærlighet og gi henne/ham/dem et hjem i din kirke. Amen.

*Her, eller før den avsluttende lovprisningen (1 Pet 1,3), kan presten si noe kortfattet om den aktuelle dåpshandlingen.*

**DÅPSHILSEN**

**Dåpsbefalingen**

*Teksten kan gjerne leses av en i dåpsfølget eller en annen medliturg.*

L: La oss høre Jesu ord og befaling om den hellige dåp:

ML/Klokker: Jeg har fått all makt i himmelen og på jorden. Gå derfor og gjør alle folkeslag til disipler: Døp dem til Faderens og Sønnens og Den hellige ånds navn og lær dem å holde alt det jeg har befalt dere. Og se, jeg er med dere alle dager inntil verdens ende. Matt 28, 18-20

**Fadderansvaret**

L: Vil (foreldre og) faddere reise seg.

Dere skal være vitner om at NN*/disse barna* er døpt med den kristne dåp. Sammen med vår menighet og hele kirken får dere del i et hellig ansvar: å vise omsorg for *henne/ham/dem*, be for *henne/ham/dem*, lære *henne/ham/dem* selv å be og hjelpe *henne/ham/dem* til å bruke Guds ord og delta i den hellige nattverd, så *hun/han/de* kan leve og vokse i den kristne tro.

*Foreldre og faddere blir stående.*

**Forsakelsen og troen**

L: Vi du bekjenne forsakelsen og troen som vi døpes til?

Dåpskandidat: Ja.

L: La oss sammen bekjenne forsakelsen og troen.

*Alle reiser seg.*

A: Jeg forsaker djevelen og alle hans gjerninger og alt hans vesen.

Jeg tror på Gud Fader, den allmektige, himmelens og jordens skaper. Jeg tror på Jesus Kristus, Guds enbårne Sønn, vår Herre, som ble unnfanget ved Den hellige ånd, født av jomfru Maria, pint under Pontius Pilatus, korsfestet, død og begravet, fór ned til dødsriket, stod opp fra de døde tredje dag, fór opp til himmelen, sitter ved Guds, den allmektige Faders høyre hånd, skal derfra komme igjen for å dømme levende og døde.

Jeg tror på Den hellige ånd, en hellig, allmenn kirke, de helliges samfunn, syndenes forlatelse,

legemets oppstandelse og det evige liv.

Amen.*Den apostoliske trosbekjennelse*

**DÅPSHANDLINGEN**

*Vannet helles i døpefonten.*

L: Barmhjertige Gud, vi takker deg for at dåpens vann ved ditt ord er en nådens kilde, der du tilgir oss vår synd, frelser oss fra dødens makt og gir oss løfte om det evige liv. Send din Ånd så *hun/han/de* som døpes reises opp til det nye livet med Jesus Kristus, vår Herre.

*Mellom hver dåp kan det synges et vers fra en egnet salme.*

*Dåpsfølget går fram til døpefonten.*

L: Hva heter du?

*Den som bærer barnet, sier barnets fornavn.*

L: *NN,* vil du bli døpt til Faderens og Sønnens og Den hellige ånds navn og leve i den kristne forsakelse og tro?

*Dåpskandidat sier:* Ja.

*Liturgen ber bønnen før og etter korstegningen med åpen håndflate, vendt mot barnets/dåpskandidatens ansikt.*

L: Gud bevare din utgang og din inngang fra nå og til evig tid.

Jeg tegner deg med det hellige korsets tegn + til vitnesbyrd om at du skal tilhøre den korsfestede og oppstandne Jesus Kristus og tro på ham.

L: *NN,* etter vår Herre Jesu Kristi ord og befaling døper jeg deg til Faderens og Sønnens og Den hellige ånds navn.

*Mens dette sies, øser liturgen med hånden rikelig med vann over hodet til den som døpes, tre ganger.*

*Liturgen legger, gjerne sammen med fadderne, hånden på den døptes hode og sier:*

L: Den allmektige Gud har i dåpen gitt deg sin hellige Ånd, født deg på ny og tatt deg inn i sin troende menighet. Gud styrke deg med sin nåde til det evige liv. Fred være med deg.

**Presentasjon og lystenning**

L: Dette er *NN* (fornavn), Guds barn, døpt inn i vår menighet og Kristi verdensvide kirke.

*Liturgen kan si:*

*L: Et lys er tent for NN.*

*Lysene settes i en lysholder.*

*Når alle dåpslysene er tent, sier liturgen:*

*L: Jesus sier: «Jeg er verdens lys. Den som følger meg, skal ikke vandre i mørket, men ha livets lys.» Joh 8,12*

**BØNN OG LOVSANG**

L: La oss takke og be.

L: Trofaste Gud, vi takker deg for dåpen og løftet om at Jesus er med oss alle våre dager. Vi ber for *NN/dem* som er døpt i dag. Bevar *henne/ham/dem* i troen på deg, så *hun/ham/de* kan vandre i lyset og nå det evige mål i ditt rike.

Gud, hør vår bønn.

Fadervår fremsies. Dersom det er nattverd i gudstjenesten, kan Fadervår falle bort her.

L | La oss sammen be den bønnen Jesus har lært oss:

A | Vår Far i himmelen! La navnet ditt helliges. La riket ditt komme. La viljen din skje på jorden slik som i himmelen. Gi oss i dag vårt daglige brød, og tilgi oss vår skyld, slik også vi tilgir våre skyldnere. Og la oss ikke komme i fristelse, men frels oss fra det onde. For riket er ditt og makten og æren i evighet. Amen.

L: Lovet være Gud, vår Herre Jesu Kristi Far, han som i sin rike miskunn har født oss på ny til et levende håp ved Jesu Kristi oppstandelse fra de døde. *1 Pet* *1,3*

**DÅPSSALME**

**VELSIGNELSEN**

L: Ta i mot velsignelsen

Herren, velsigne deg og bevare deg. Herren, la sitt ansikt lyse over deg og være deg nådig. Herren, løfte sitt åsyn på deg og gi deg fred.

3 x 3 slag med klokkene

**POSTLUDIUM**